ଭାରତୀୟ ସମ୍ବିଧାନର ୮୬ ତମ ସଂଶୋଧନ ଅନୁସାରେ ଆଦେଶିତ ମୁତାବକ ୬ ରୁ ୧୪ ବର୍ଷ ବୟସର ପିଲାମାନଙ୍କୁ ସେମାନଙ୍କର ମୌଳିକ ଅଧିକାର, ଅବାଧ ଓ ବାଧ୍ୟତାମୂଳକ ଶିକ୍ଷା ପ୍ରଦାନ ପରିପ୍ରେକ୍ଷୀରେ ଭାରତ ସରକାର ସମୟ ସୀମା ମଧ୍ୟରେ ପ୍ରାଥମିକ ଶିକ୍ଷା ସାର୍ବଜନୀନକରଣକୁ ହାସଲ କରିବା ନିମନ୍ତେ ସର୍ବଶିକ୍ଷା ଅଭିଯାନ(ଏସ.ଏସ. ଏ) ନାମରେ ଏକ ଫ୍ଲାଗସିପ କାର୍ଯ୍ୟକ୍ରମ ପ୍ରଣୟନ କରିଛନ୍ତି ।
ଓଡିଶାରେ ୩୦ ଗୋଟି ଜିଲ୍ଲାରେ ୨୦୦୧ ମସିହାଠାରୁ ନିମ୍ନଲିଖିତ ଲକ୍ଷ୍ୟ ନେଇ ସର୍ବଶିକ୍ଷା ଅଭିଯାନ କାର୍ଯ୍ୟକାରୀ କରାଯାଉଛି :
୨୦୦୭ ମସିହା ସୁଦ୍ଧା ପ୍ରାଥମିକ ସ୍ତରରେ ଏବଂ ୨୦୧୦ମସିହା ସୁଦ୍ଧା ଉଚ୍ଚ ପ୍ରାଥମିକ ସ୍ତରରେ ଲିଙ୍ଗଗତ ଓ ସାମାଜିକ ଶ୍ରେଣୀଗତ ଦୃରତ୍ବକୁ କମାଇବା, ଜୀବନ ପାଇଁ ସନ୍ତୋଷ ଜନକ ତଥା ଗୁଣାତ୍ମକ ଶିକ୍ଷା ଉପରେ କେନ୍ଦ୍ରୀଭୂତ କରିବା ।
ଜିଲ୍ଲାରେ ୪୯୬୧ ଜଣ ଶିକ୍ଷକ ସରକାରୀ ବିଦ୍ୟାଳୟରେ ୨୪୪ ଜଣ ଶିକ୍ଷକ ସରକାରୀ ଅନୁଦାନ ପ୍ରାପ୍ତ ବିଦ୍ୟାଳୟରେ କାର୍ଯ୍ୟ କରୁଅଛନ୍ତି ।
ଜିଲ୍ଲାର ସରକାରୀ ସ୍ତରରେ ପ୍ରଥମରୁ ଅଷ୍ଟମ ଶ୍ରେଣୀ ପଯ୍ୟନ୍ତ ଅଧ୍ୟୟନରତ ସମସ୍ତ ଅନୁସୁଚିତ ଜାତି, ଜନଜାତି, ଦାରିଦ୍ର୍ୟ ସିମାରେଖା ତଳେ ଓ ଉପରେ ଥିବା ବାଳକ ବର୍ଗ, ସମସ୍ତ ବାଳିକାଙ୍କୁ ମାଗଣା ପୋଷାକ ବଣ୍ଟନ କରାଯାଇଛି ।
ପିଲାମାନଙ୍କର ଶିକ୍ଷଣ ଦକ୍ଷତା ବୃଦ୍ଧି ନିମିତ୍ତ ଶିକ୍ଷକ ମାନଙ୍କର ବିଷୟ, ପ୍ରସଙ୍ଗ ଓ ତଥ୍ୟ ଭିତ୍ତିକ ତାଲିମ କାର୍ଯ୍ୟକ୍ରମ ଅନୁଷ୍ଟିତ କରାଯାଇଛି ।
ପିଲାମାନଙ୍କର ଶିକ୍ଷଣରେ ପ୍ରତିକାରକ ମୂଳକ ପଦକ୍ଷେପ ନିଆଯାଇ ଶିକ୍ଷକ ମାନଙ୍କର ଉଜ୍ୱଳ ଓ ଉତଥାନ ପ୍ରଶିକ୍ଷଣ କାର୍ଯ୍ୟକ୍ରମ ହାତକୁ ନିଆଯାଇଅଛି ।
ଡାକ୍ତରୀ ଆକଳନ ଶିବିର ମାଧ୍ୟମରେ ଭିନ୍ନକ୍ଷମ ପିଲାମାନଙ୍କୁ ଆବଶ୍ୟକ ସହାୟକ ଉପକରଣ ଯୋଗାଇ ଦେବାର ବ୍ୟବସ୍ଥା କରାଯାଇଅଛି ।
ଭିନ୍ନକ୍ଷମ ପିଲାମାନଙ୍କର ବିଦ୍ୟାଳୟରେ ନିୟମିତ ଉପସ୍ଥାନ, ପ୍ରଗତି ପାଇଁ ପିତାମାତାଙ୍କର ପରାମର୍ଶ ଶିବିର ଆୟୋଜନ କରାଯାଇଛି ।
ଟ୍ରାନ୍ସପୋର୍ଟ ଓ ଏସକଟ ଆଲାଉନସ ଭିନ୍ନକ୍ଷମ ପିଲା ତଥା ବିଦ୍ୟାଳୟଠାରୁ ଅଧିକ ଦୂରତାରେ ଥିବା ପିଲାମାନଙ୍କୁ ଯୋଗାଇ ଦିଆଯାଉଛି ।
ବିଦ୍ୟାଳୟ ପରିଚାଳକ କମିଟି ସଦସ୍ୟମାନଙ୍କର ବିଦ୍ୟାଳୟରେ ସର୍ବାଙ୍ଗିନ ଉନ୍ନତି ନିମିତ ତାଲିମ କାର୍ଯ୍ୟକ୍ରମ ଅନୁଷ୍ଠିତ ହୋଇଯାଇଅଛି ।
ପିଲ୍ଲାମାନଙ୍କର ନିରାପତ୍ତା ଓ ସୁରକ୍ଷା ସଂମ୍ପର୍କ ଜିଲ୍ଲାସ୍ତରରେ ବି.ଇ.ଓ, ଏ.ବି.ଇ.ଓ, ସି.ଆର.ସି.ସି. ମାନଙ୍କର ପ୍ରଶିକ୍ଷଣ କାର୍ଯ୍ୟକ୍ରମ ଅନୁଷ୍ଠିତ ହୋଇଯାଇଅଛି ।
ଜିଲ୍ଲାର କିଛି ବିଦ୍ୟାଳୟରେ ପରିକ୍ଷା ମୁଳକ ଭାବେ ସର୍ବଭାରତୀୟ ସ୍ତରରେ ପିଲାମାନଙ୍କର ଉପଲବଧୀ ସ୍ତରରେ ପରୀକ୍ଷା କରାଯାଇଛି ।
ବିଦ୍ୟାଳୟ ଉନ୍ନତି, ମରାମତି, ରକ୍ଷଣାବେକ୍ଷଣ, ଶିକ୍ଷଣ ଶିକ୍ଷା ଉପକରଣ ଅନୁଦାନ ପ୍ରତ୍ୟେକ ବିଦ୍ୟାଳୟକୁ ପ୍ରେରଣ କରାଯାଇଛି ।
୨୧ ଗୋଟି ନିଜସ୍ୱ ଗୃହ ବିଦ୍ୟାଳୟରେ ନୁତନ ଶ୍ରେଣୀ ଗୃହ ନିର୍ମାଣ କରାଯାଇଅଛି ଓ ବାଳକ ଓ ବାଳିକା ଶୌଚାଳୟ ଯୋଗାଇ ଦିଆଯାଇଅଛି ।
ଓଡଗାଁ ବ୍ଳକର ଓଡଗାଁ ଉନ୍ନୀତ ମଧ୍ୟ ଇଂରାଜୀ ବିଦ୍ୟାଳୟ କୁ ଆଦର୍ଶ ବିଦ୍ୟାଳୟରେ ପରିଣତ କରିବାପାଇଁ କାର୍ଯ୍ୟକ୍ରମ ହାତକୁ ନିଆଯାଇଅଛି ।
